Foto: Sig Sauer Qurol ishlab chiqaruvchi Sig Sauer kompaniyasi mo‘’jaz MPX Copperhead avtomati tasvirlangan videoni namoyish etdi. Qurolning uzunligi 37 santimetr atrofida, og‘irligi ikki kilogramm, kalibri 9 millimetr. Kompaniya avtomatni ikki turda fuqarolar va harbiylar uchun ishlab chiqargan, deb yozadi The Drive portali. Birinchi turdagi qurol to‘pponcha sifatida xizmat qilsa, harbiylar uchun mo‘ljallangan qurolda qo‘shimcha opsiyalar mavjud, masalan unga ovoz pasaytirgich o‘rnatish, o‘q otish rejimini o‘zgartirish mumkin. MPX Copperhead avtomati narxi 1600 dollarni tashkil etadi.